Karel Rüütli: kooseluseadus vähendab väga palju erinevaid probleeme - Eesti Päevaleht
Karel Rüütli: kooseluseadus vähendab väga palju erinevaid probleeme
Päevaleht küsis riigikogu liikmetelt nende seisukohta sooneutraalse kooseluseaduse kohta.
Karel Rüütli, SDE:
"Selle eelnõu algatavad saadikud ja üldine kokkulepe on see, et igaüks hääletab nii, nagu ta õigeks peab, ja ühtset fraktsiooni seisukohta me välja ei kujunda. Mõne päeva pärast näeme, kui palju saadikuid eelnõule alla kirjutanud on. Isiklikult olen selle eelnõu poolt.
Sotsiaaldemokraatide seas leiavad paljud, et see seaduseelnõu vähendab väga palju erinevaid probleeme, millele on õiguskantsler varem tähelepanu juhtinud. Ma ei kitsendaks seda eelnõu üksnes ühele grupile, vaid see seadus puudutab viimase rahvaloenduse tulemuste põhjal ligi 170 000 inimest. Ma tahaks loota, et poliitilised jõud ei rakenda seda seadust oma valimisvankri ette, et populismiga endale punkte noppida."